รัฐบาลไทย-ข่าวทำเนียบรัฐบาล-ปลัด มท. บรรยายพิเศษ “บทบาทหน้าที่ของผู้ว่าราชการจังหวัดและผู้ตรวจราชการกระทรวงมหาดไทย” ในการฝึกอบรมเพื่อการพัฒนาสมรรถนะผู้บริหารระดับสูง มท. เพื่อมุ่งสู่ความเป็นเลิศ
วันพฤหัสบดีที่ 14 ธันวาคม 2566
14/12/2566
ปลัด มท. บรรยายพิเศษ “บทบาทหน้าที่ของผู้ว่าราชการจังหวัดและผู้ตรวจราชการกระทรวงมหาดไทย” ในการฝึกอบรมเพื่อการพัฒนาสมรรถนะผู้บริหารระดับสูง มท. เพื่อมุ่งสู่ความเป็นเลิศ
ปลัด มท. บรรยายพิเศษ “บทบาทหน้าที่ของผู้ว่าราชการจังหวัดและผู้ตรวจราชการกระทรวงมหาดไทย” ในการฝึกอบรมเพื่อการพัฒนาสมรรถนะผู้บริหารระดับสูง มท.เพื่อมุ่งสู่ความเป็นเลิศ เน้นย้ํา หลักการ "ครองตน ครองคน ครองงาน" เป็นหัวใจของ "ผู้นํา" ในการบําบัดทุกข์บํารุงสุข
ปลัด มท. บรรยายพิเศษ “บทบาทหน้าที่ของผู้ว่าราชการจังหวัดและผู้ตรวจราชการกระทรวงมหาดไทย” ในการฝึกอบรมเพื่อการพัฒนาสมรรถนะผู้บริหารระดับสูง มท. เพื่อมุ่งสู่ความเป็นเลิศ เน้นย้ํา หลักการ "ครองตน ครองคน ครองงาน" เป็นหัวใจของ "ผู้นํา" ในการบําบัดทุกข์ บํารุงสุข แบบบูรณาการอย่างยั่งยืน
เมื่อวันที่ 13 ธ.ค. 66 เวลา 15.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีปิดการฝึกอบรมเพื่อการพัฒนาสมรรถนะผู้บริหารระดับสูงของกระทรวงมหาดไทยเพื่อมุ่งสู่ความเป็นเลิศ ประจําปีงบประมาณ พ.ศ. 2567 พร้อมบรรยายพิเศษในหัวข้อ “บทบาทหน้าที่ของผู้ว่าราชการจังหวัดและผู้ตรวจราชการกระทรวงมหาดไทย” โดยมี ผู้บริหารระดับสูงในสังกัดกระทรวงมหาดไทยที่คณะรัฐมนตรีมีมติเห็นชอบในการแต่งตั้งให้ดํารงตําแหน่งผู้ว่าราชการจังหวัดและผู้ตรวจราชการกระทรวงมหาดไทย จํานวน 32 คน ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอแสดงความยินดีกับพี่น้องทุกท่านที่จะได้มีโอกาสก้าวหน้าและได้มีโอกาสในการทําสิ่งที่ดีเพื่อพี่น้องประชาชนและเพื่อชื่อเสียงของวงศ์ตระกูล โดยเฉพาะอย่างยิ่งเพื่อทําให้สถาบันนักปกครองของกระทรวงมหาดไทยได้มีศักดิ์มีศรีเป็นที่เลื่อมใสศรัทธา และที่สําคัญที่สุดคือทําให้ทุกคนเห็นว่า "เรายังต้องมีอยู่" ซึ่งทั้งหมดอยู่ที่พวกเรา จึงขอให้พวกเราช่วยกันคํานึงถึงสิ่งที่บรรพบุรุษของชาวมหาดไทยได้สอนไว้ว่า การจะเป็นเจ้าเมืองหรือผู้ปกครองที่ดีเราจะต้องรู้จัก "ครองคน ครองตน ครองงาน" และน้อมนําสิ่งที่บรรพบุรุษของเราได้เก็บเกี่ยวประสบการณ์และนํามาสอนเป็นข้อเตือนใจว่า "ไม่ว่าท่านจะรับราชการอยู่ที่ใด ท่านจะต้องรู้จักภูมิประเทศหรือรู้จักภูมิสังคม" คือ รู้จักปัญหาและอุปสรรคในการพัฒนาคุณภาพชีวิตความเป็นอยู่ของประชาชน รวมทั้งวัฒนธรรมประเพณีความเป็นอยู่ของประชาชนในพื้นที่
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงต้นว่า ผู้บริหารระดับสูงทั้งผู้ตรวจราชการกระทรวงมหาดไทยและผู้ว่าราชการจังหวัด ต้องศึกษาให้รู้และเข้าใจในหลักการทํางานเริ่มจาก "ครองตน" ต้องทําตัวเป็นแบบอย่าง เป็นที่รักและศรัทธาของประชาชนและผู้ใต้บังคับบัญชา "ครองคน" ทํางานหนัก ลงพื้นที่ร่วมกับทีมและภาคีเครือข่าย เพื่อจะได้มีข้อมูลเพื่อจะนําไปประยุกต์ใช้ให้ถูกต้อง และ "ครองงาน" การจะทํางานให้สําเร็จไม่ได้อยู่ที่เราคนเดียว แต่เราต้องเป็นผู้นําที่มีความสําคัญ ท่านผู้ตรวจราชการกระทรวงมหาดไทยมีหน้าที่ตรวจราชการ จึงต้องมีระบบการทํางานที่แสดงให้เห็นว่าตําแหน่งผู้ตรวจราชการกระทรวงมหาดไทยมีความศักดิ์สิทธิ์ ตั้งแต่การทําตัวให้เป็นที่น่านับถือว่าตรวจงานเป็น ต้องมีการเตรียมตัวไปตรวจให้รู้อย่างถ่องแท้ และกลับมาเสนอแนะต่อผู้บังคับบัญชาให้ทําสิ่งที่ดี เช่นเดียวกันกับผู้ว่าราชการจังหวัดที่ต้องทําหน้าที่เดียวกันกับผู้ตรวจราชการกระทรวง เพราะท่านต้องติดตามขับเคลื่อนงานนโยบายของรัฐบาล ในการแก้ไขปัญหาให้กับพี่น้องประชาชนในพื้นที่ทุกมิติ หากท่านเอาใจใส่ในการตรวจติดตาม งานที่ทําก็จะสําเร็จได้ ดังนั้น ผู้ว่าราชการจังหวัดและผู้ตรวจราชการกระทรวงเป็นตําแหน่งหน้าที่ที่เหมือนกัน ที่ท่านต้องเอาใจใส่ในการที่จะครองงานให้เกิดความสําเร็จ
"กระทรวงมหาดไทยได้น้อมนําเอาแนวทางการทํางาน สรุปจากโครงการในพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาใช้เป็น "จังหวัดบําบัดทุกข์ บํารุงสุข แบบบูรณาการอย่างยั่งยืน" คือ ไม่ว่าใครมาอยู่ในกระทรวงมหาดไทยและเป็นชาวมหาดไทยจะเข้าใจโดยอัตโนมัติว่า เป้าหมายในการทํางานของเรา คือ "ต้องการบําบัดทุกข์ บํารุงสุข ให้กับพี่น้องประชาชน" ซึ่งแนวทางนี้ได้ถูกเขียนกําหนดไว้ให้กับเรามายาวนานนับตั้งแต่มีการสถาปนากระทรวงมหาดไทย เมื่อปี พ.ศ. 2335 พระบาทสมเด็จพระจุลจอมเกล้าเจ้าอยู่หัว รัชกาลที่ 5 ที่ท่านทรงปฏิรูปการปกครองเปลี่ยนการปกครองจากระบบจตุสดมภ์เป็นการบริหารราชการแผ่นดินแบบกระทรวง ทบวง กรม ให้มีความทันสมัยและเอื้อต่อการทําให้ประเทศชาติมีความมั่นคง มีเอกราช และทําให้พี่น้องประชาชนมีชีวิตความเป็นอยู่ที่ดีขึ้น ซึ่งคําว่า "บําบัดทุกข์ บํารุงสุข" สมเด็จฯ กรมพระยาดํารงราชานุภาพ องค์ปฐมเสนาบดีของกระทรวงมหาดไทย ทรงบันทึกไว้เพื่อสอนให้เราชาวมหาดไทยได้นับถือเป็นพันธกิจ ตลอดระยะเวลามากกว่า 130 ปี เป็นจริงแท้แน่นอนและใช้ได้อยู่จนถึงปัจจุบัน จึงขอให้ทุกท่านจงภาคภูมิใจว่าคนไทยทุกคนเชื่อมั่นว่าผู้ว่าราชการจังหวัดและผู้ตรวจราชการกระทรวงมหาดไทย เป็นผู้นําในการทําสิ่งที่ดีให้เกิดขึ้นได้ แม้ว่าจะไม่ใช่ฟังก์ชันการทํางานของเราโดยตรง แต่เราจะใช้ภาวะผู้นําเพื่อให้เกิด Change for Good เพราะทุกท่านมีทั้งตําแหน่งและการกระทํา รวมถึงแนวคิดที่จะทําสิ่งที่ดี นําไปสู่การปฏิบัติ ต่อเนื่องถึงการติดตามเพื่อจะให้งานที่เราทําได้เกิดความสําเร็จ" นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวต่อไปอีกว่า ตัวอย่างของผู้บริหารคนสําคัญ คือ ดร.คาซึโอะ อินาโมริ ผู้ก่อตั้งบริษัท Kyocera และผู้กอบกู้ Japan Airline สายการบินแห่งชาติของประเทศญี่ปุ่น จากการล้มละลายให้กลับมีกําไรและอยู่ในตลาดหลักทรัพย์ ท่านมีแนวทางการทํางานโดยให้ความสําคัญกับ "คน" เป็นสําคัญ หากคนมีหัวใจและมีทัศนคติที่ดี มีแรงปรารถนาว่าจะทําสิ่งที่ดีให้เกิดขึ้น แม้ว่าบางคนอาจจะมีความรู้ความสามารถน้อย แต่หากมี "Passion" และมี "Attitude" ที่ดีก็จะเจอสิ่งที่ดี ซึ่งทั้งหมดเกิดจากตัวของเราที่จะต้องใช้ภาวะผู้นําไปกระตุ้นให้ทําสิ่งที่ดีให้เกิดขึ้นกับองค์กรและประเทศชาติของเรา ทําให้จังหวัด อําเภอ ตําบล หมู่บ้าน แบบบูรณาการอย่างยั่งยืนได้เกิดขึ้น โดยมีวิธีการทําให้สําเร็จ คือ มีทีมภาคีเครือข่าย ทั้ง 7 ภาคี อันได้แก่ ภาคราชการ ภาคเอกชน ภาคศาสนา ภาคประชาสังคม ภาควิชาการ ภาคประชาชน และภาคสื่อสารมวลชน ซึ่งทุกคนมาจากการมีจิตอาสา ดังนั้น ภาคีเครือข่ายที่เราใช้ต้องมีหัวใจร่วมด้วยกันขับเคลื่อนงานทุกงานของทุกกระทรวงเพื่อตอบสนองความต้องการของพี่น้องประชาชน
""การครองตน ครองคน ครองงาน" จึงเป็นสิ่งที่ทําให้ทุกท่านมีศักดิ์ในผู้นําเหนือกว่าหัวหน้าส่วนราชการอื่น ครอบคลุมในทุกบริบทของประชาชน เพราะเราทุกคนเป็นผู้นํา เปรียบเสมือนนายกรัฐมนตรีของจังหวัด หากท่านสามารถครองทั้งสามได้ดี ก็จะเป็นต้นแบบที่ดีให้กับสถาบันมหาดไทยและประเทศไทยของเราได้ ซึ่งทั้งหมดจะเป็นกุญแจแห่งความสําเร็จที่จะช่วยส่งเสริมสถานะความรักความเลื่อมใสของพี่น้องประชาชน แม้ว่าภารกิจของท่านผู้ว่าฯ ผู้ตรวจฯ มีความรับผิดชอบมากมาย แต่หากเรา "มีใจอยากทํางานเพื่อประชาชน" เพราะงานทุกงานคืองานของเรา ทุกท่านต้องวางระบบการสนับสนุนและติดตาม ทํางานร่วมกับภาคีเครือข่ายทุกภาคส่วน ซึ่งเรามีระบบทั้งทางการ เช่น กรมการจังหวัด กรมการอําเภอ หรือไม่เป็นทางการ เช่น สภากาแฟ Morning brief เรามี TPMap ThaiQM ที่จะเป็นเครื่องมือให้ทุกท่านได้รับรู้ถึงความทุกข์ของประชาชน เรามีทีม 7 ภาคีเครือข่าย ทํางาน Flagship ตามความต้องการของคนในพื้นที่ แก้ไขปัญหาที่สะสม โดยใช้ภาวะผู้นํา สร้างความรักความสามัคคี เกิดเป็นทีมภาคีเครือข่าย มีจิตอาสาไปร่วมกันทําสิ่งที่ดีให้กับพี่น้องประชาชน" นายสุทธิพงษ์ ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ทุกท่านต้องมีความรอบรู้ และต้องลงมือทําด้วยความรวดเร็ว งานจะสําเร็จได้ต้องมีการติดตามเร่งรัด โดยต้องมาจากการทุ่มเทกายใจมุ่งมาดปรารถนาจะผลักดันขับเคลื่อนให้สําเร็จ ทั้งยังต้องรู้จุดอ่อนจุดแข็ง ปัญหาที่ประสบอยู่ หรือสิ่งที่ดีของพื้นที่ และที่สําคัญต้องมีกระบวนการร่วมพูดคุย ร่วมกันคิด ร่วมกันทํา และร่วมรับประโยชน์ ซึ่งการจะทําให้สําเร็จอย่างยั่งยืนได้ ต้องดําเนินการ 4 กระบวนการอย่างเป็นประจําสม่ําเสมออย่างต่อเนื่อง เพราะคําตอบอยู่ที่หมู่บ้าน ดังที่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงพระราชทานมอบหมายให้กระทรวงมหาดไทยทําหน้าที่ในการทําให้เป็นหมู่บ้านยั่งยืน (Sustainable Village) โดยการสร้างภาคีเครือข่ายที่มีจิตอาสา ทําให้ทีมประจําอําเภอ หมู่บ้านมีความเข้มแข็ง และทําให้คนมหาดไทยภายใต้การนําของผู้ว่าราชการจังหวัดเป็นที่คุ้นเคยและเคารพรักของประชาชน
"ชีวิตของคนมหาดไทยขึ้นอยู่กับการเป็นข้าราชการที่ดีในพระบาทสมเด็จพระเจ้าอยู่หัว คือ การสนองพระราชปณิธานของพระบาทสมเด็จพระเจ้าอยู่หัว "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" จึงขอเป็นกําลังใจให้ทุกท่านประสบความสําเร็จในการทํางาน เป็นผู้ตรวจฯ ที่ขึ้นชื่อว่ามีดวงตาอย่างพญาอินทรี นํามาซึ่งความชื่นชมในการขับเคลื่อนงานของมหาดไทย หรือเป็นผู้ว่าฯ ที่นั่งอยู่ในหัวใจของพี่น้องประชาชน ที่ห้อมล้อมไปด้วยความชื่นชมและศรัทธา ขอฝากอนาคตของประชาชนและประเทศชาติ รวมถึงของกระทรวงมหาดไทยไว้ในมือของทุกคน และจงภาคภูมิใจในการเป็นข้าราชการของพระราชา ทําหน้าที่ "บําบัดทุกข์ บํารุงสุข" เพื่อพี่น้องประชาชนอย่างยั่งยืน" นายสุทธิพงษ์ฯ กล่าวในช่วงท้าย